**भारत सरकार पेट्रोलियम और प्राकृतिक गैस मंत्रालय**

**राज्‍य सभा**

**अतारांकित प्रश्‍न सं0 2519**

**दिनांक 08 अगस्‍त, 2018**

**उत्तर-पूर्वी राज्यों में तेल डिपो की अपर्याप्त संख्या**

**2519. श्री रोनाल्ड सपा लाउः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) क्या सरकार को जानकारी है कि उत्तर-पूर्वी क्षेत्र में कुछ ऐसे राज्य हैं, जहां तेल के डिपो की संख्या अपर्याप्त है; और

(ख) अपर्याप्त संख्या के तेल डिपो वाले राज्यों की डीजल और पेट्रोल की पर्याप्त आपूर्ति हेतु और अधिक संख्या में तेल डिपो प्राप्त करने के लिए क्या-क्या अपेक्षाएं हैं?

**उत्तर**

**पेट्रोलियम और प्राकृतिक गैस मंत्री**

**(श्री धर्मेन्द्र प्रधान)**

**(क) और (ख) :** सार्वजनिक क्षेत्र की तेल विपणन कंपनियों ने सूचित किया है कि पूर्वोत्‍तर क्षेत्र की पेट्रोलियम उत्‍पादों की मांग पूरी करने के लिए उनके पास 12 तेल डिपो/टर्मिनल हैं और उपलब्‍ध बुनियादी ढांचा/तेल डिपो इन राज्‍यों की जरूरतें पूरी करने के लिए पर्याप्त हैं।

\*\*\*\*